Majmun
Majmun je pojam čije se tumačenje na mnogim svjetskim jezicima bitno razlikuje od onog na engleskom. Za sve repate majmune, Englezi imaju naziv monkey, koji se na bosanski prevodi kao majmun, a diferenciraju naziv bezrepih, velikih majmuna (giboni, orangutani, gorile i čimpanze) imenicom ape. Na bosanskom jeziku ova odrednica odnosi se na sve životinjske vrste iz reda primata. Prema klasičnoj sistematizaciji, red primata se dijeli na dva podreda: u prvu grupu se ubrajaju svi polumajmuni (Prosimii), a u drugu repati majmuni i veliki majmuni, uključujući i čovjekolike majmune i ljude (Anthropoidea). Ovdje termin „majmun“ obuhvata Novog svijeta i majmune Starog svijeta (repate, tj psetolike i čovjekolike majmune, odnosno i širokonosne i uskonosne), uključujući i čovjeka i njegove neposredne pretke. U novije vrijeme, međutim, primati se dijele na dva podreda: Haplorhynni (mokronosci, tj. mokronosničari, jednonosničari) i Strepsirhini (suhonosci), koji se ne slažu ni sa jednom klasičnom kategorijom "majmuna" ili "polumajmuna" .